ߢߊ߬ߙߊ ߟߎ߬

ߟߐ߬ߘߎ߯ ߞߟߊ߬ߟߊ߬ߡߊ߫ ߛߌߦߊߡߊ߲߫ ߠߎ߫ ߟߋ߬ (ߕߘߍ߬) ߦߋ߫ ߢߊ߬ߙߊ ߟߎ߬ ߟߊ߫ ߡߊ߲߬ߘߋ߲߫. ߏ߬ ߟߎ߬ ߘߏ߫ ߟߋ߬ ߦߋ߫ ߡߊ߲߬ߛߊ ߟߎ߬ ߟߊߟߌ ߣߴߊ߬ߟߎ߫ ߓߌ߬ߟߊ ߘߌ߫ ߛߌߟߊ߫ ߞߍ߲ߘߍ ߟߎ߬ ߞߊ߲߬߸ ߊ߬ ߣߌ߫ ߞߊ߬ ߡߌ߬ߙߌ߲߬ߘߌ ߢߡߊߝߌ߲߬ߘߌ߬ߝߊ߲ߘߊ߫ (ߞߊ߬ ߞߏ ߟߎ߬ ߢߡߊߘߏ߲߰). ߊ߬ߟߎ߬ ߟߊ߫ ߓߊ߯ߙߊ ߘߏ߫ ߟߋ߬ ߕߘߍ߬ ߦߋ߫ ߞߎ߲߬ߠߊ߬ߛߌ߮ ߟߎ߬ ߟߊ߫ ߞߋߟߦߊ ߣߴߊ߬ߟߎ߬ ߞߐߦߌ߬ߘߊ ߘߌ߫ ߡߌ߬ߙߌ߲߬ߘߌ ߝߊ߲߭ ߝߍ߬. ߊ߬ߟߎ߬ ߟߊ߫ ߓߊ߯ߙߊ ߘߏ߫ ߟߋ߬ ߕߘߍ߬ ߦߋ߫ ߞߟߍ߬ߘߋ߲ ߠߎ߬ ߘߐߓߏ߲ ߣߴߊ߬ߟߎ߬ ߘߐߖߏ߯ߙߏ ߘߌ߫߸ ߊ߬ ߣߌ߫ ߞߍ߬ߟߍ ߞߐߝߟߌ ߟߎ߬ ߘߊ߲߬ߕߍ߰ߟߌ ߟߎ߫. ߊ߬ߟߎ ߟߋ߬ ߕߘߍ߬ ߦߋ߫ ߕߍߓߊ߯ߦߟߊ ߟߎ߬ ߝߣߊ߫ ߘߌ߫ ߞߊ߬ߝߏ ߞߣߐ ߕߎ߬ߡߊ߬ ߛߌߦߊߡߊ߲߫߸ ߊ߬ ߣߌ߫ ߘߝߐ߬ߦߊ߬ߟߊ ߟߎ߬ ߝߣߊ߫ ߘߌ߫.ߞߎߡߊ ߡߍ߲ ߠߎ߬ ߦߋ߫ ߞߎߡߘߊ ߢߌ߲߬ ߞߣߐ߫، ߊ߬ ߝߊ߲߬ߓߊ ߦߴߊ߲ ߠߊ߫ ߟߊ߲߬ߘߊ ߣߴߊ߲ ߠߊ߫ ߘߐ߬ߝߐ ߟߎ߬ ߟߋ߬ ߘߌ߫߸ ߡߍ߲ ߝߊ߲߬ߓߊ ߦߴߊ߲ ߠߊ߫ ߘߐ߬ߝߐ߫ ߛߓߍߣߍ߲ ߠߎ߬ ߘߐ߫߸ ߥߟߴߊ߬ ߛߓߍߓߊߟߌ ߟߎ߬. 

 ߡߊ߲߬ߛߊ ߟߎ߬ ߟߊߟߌ߯ߟߌ ߣߌ߫ ߞߋߟߦߊ ߟߎ߬ 

 ߟߊ߬ߟߌ߰ߟߌ 
ߞߵߊ߬ ߕߘߍ߬ ߣߊߙߋߡߊ߲߰ ߞߋߕߊ߬ ߦߋ߫ ߡߊ߲߬ߛߊ߬ߦߊ ߟߊ߫ ߕߎ߬ߡߊ ߡߍ߲ ߠߊ߫߸ ߢߊ߲ߞߎߡߊ߲߫ ߘߎߥߊ߫ ߕߘߍ߬ ߦߴߏ߬ ߟߊߟߌߟߊ߫ ߖߐ߲ߖߐ߲ ߠߋ߬ ߘߌ߫. ߏ߬ ߟߋ ߞߵߊ߬ ߞߍ߫ ߘߊߡߊ߲߬ߛߊ߫ ߥߎ߬ߟߊ߲߬ߓߊ߫ ߣߌ߫ ߘߊߡߊ߲߬ߛߊ߫ ߥߎ߬ߟߊ߲߬ߕߊ߲߬ߓߊ߬ ߡߍ߲ ߠߎ߬ ߞߊ߬ ߘߏߞߊ ߟߎ߬ ߟߊ߫ ߛߌ߭ ߝߊ߰߸ ߏ߬ ߟߎ߫ ߣߊ߬ߣߍ߲ ߛߏ߰ߟߏ߲߫ ߞߐ߲ߘߍ߫ (ߞߘߎ߬ߡߊ) ߛߊ߲߬ߓߊ߫ ߟߊ߫ ߣߊߙߋߡߊ߲߰ ߡߊ߬ ߢߊ߬ߣߌ߲߫; ߏ߬ ߝߣߊ߫ ߞߵߊ߬ ߦߌ߬ߘߊ߬ ߞߏ߫ ߝߏ߫ ߒ ߧߋ߫ ߡߏ߬ߛߏ ߣߌ߲߬ ߞߎ߲߬ߝߊߟߋ߲ ߘߴߊ߬ߟߎ߫ ߡߊ߬ ߟߋ߬ ߛߴߊ߬ ߞߊߣߊ߬ ߝߐ߫ ߞߏ߫ ߒ ߓߘߴߊߟߎ߫ ߟߊ߫ ߞߟߍ߬ ߖߊ߲߬ߛߊ߬ ߡߛߏ ߡߌ߬ߘߊ߬ ߊߟߎ߫ ߟߊ߫ ߡߊ߲߬ߛߦߊ߬ ߝߊ߲ߞߊ ߟߊ߫، ߊ߬ߟߋ ߞߵߊ߬ ߘߋ߲ߡߛߏ ߟߎ߬ ߦߌ߬ߘߵߊ߬ߟߎ߫ ߟߊ߫߸ ߢߊ߲ߞߎߡߊ߲߫ ߘߎߥߊ߫ ߝߣߊ߫ ߞߵߊ߬ ߕߊ ߟߎ߬ ߟߊ߫ ߏ߬ ߟߎ߫ ߞߊ߲߬. ߕߙߊߥߟߋ ߟߎ߬ ߞߵߊ߬ߟߎ߫ ߢߣߊߕߊ߬ ߏ߬ ߟߎ߬ ߘߐ߫߸ ߞߋߟߋ߲ ߞߊ߬ ߡߌ߬ߛߊ߬ߙߋ߲ ߕߊ߬ ߞߋߟߋ߲ ߝߣߊ߫ ߞߊ߬ ߞߎߦߊߕߍ ߕߊ߬.ߞߎߡߊ ߢߌ߲߬ ߠߎ߬ ߘߏ߫ ߟߎ߫ ߦߋ߫ ߞߊ߬ߝߊ ߘߏ߫ ߘߐ߫ ߞߏ߫ "ߡߊ߲߬ߘߋ߲߫ ߘߐ߬ߝߐ"، ߡߍ߲ ߛߓߍ߫ ߘߊ߫ ߛߟߏ߬ߡߊ߰ߣߊ߫ ߞߊ߲ߕߍ߫ ߓߟߏ߫. 

ߕߎߙߊߡߊ߲߫ ߥߊߕߐߟߊ ߞߍߣߍ߲ ߖߟߏߝߌ߲߫ ߡߊ߲ߛߊ ߞߟߍ߬ ߦߙߐ߸ ߊ߬ ߣߌ߫ ߡߊ߲߬ߘߋ߲߫ ߖߋߟߌ ߡߍ߲ ߥߊ߫ ߘߊ߫߸ ߏ߬ ߕߐ߯ ߟߋ߬ ߕߘߍ߬ ߦߋ߫ ߞߏ߫ ߡߎߛߑߕߊ߬ߝߊ߫ ߖߥߊߙߊ߫. ߖߟߏߝߌ߲߫ ߡߊ߲ߛߊ߫ ߡߌ߬ߘߊ ߞߐ ߘߐ߫ ߕߎߙߊߡߊ߲߫ ߓߟߏ߫߸ ߊ߬ ߞߊ߬ ߘߎߢߊ߫ ߞߌ߬ߣߌ߲߬ߞߌ߬ߣߌ߲߬ߞߊ߲ ߓߍ߯ ߝߐ߫ ߞߵߏ߬ ߟߴߊ߬ ߞߎ߲߬ߞߊ ߞߊ߲߬ ߛߊߣߌ߲߫ ߘߍ߰ߜߍ ߟߎ߬ ߟߊ߫߸ ߒ߬ߞߊ߬ ߡߎߛߑߕߊ߬ߝߊ߫ ߖߥߊߙߊ߫ ߞߵߊ߬ ߝߴߊ߬ ߦߋ߫ ߞߴߊ߬ ߦߴߊ߬ ߝߊ߰߸ ߏ߬ ߓߊ߯ ߞߍ߫ ߛߊߣߌ߲ ߕߐ߭ ߓߍ߯ ߘߌ߫ ߞߴߊ߬ ߕߊ ߘߌ߫, ߏ߬ ߟߋ ߞߵߊ߬ ߞߍ߫ ߏ߬ ߝߣߊ߫ ߞߊ߬ ߥߟߐߝߐ߫ ߡߊ߲ߛߊ ߏ߬ ߝߊ߰ ߞߵߊ߬ ߞߎ߲߬ߞߟߏ ߣߌ߫ ߞߍ߬ߟߍ ߞߐ߲ߛߐ߲ ߠߎ߬ ߛߊ߲߬ߓߊ߫ ߡߊ߲߬ߘߋ߲߫ ߡߊ߲ߛߊ ߡߊ߬ ߢߊߣߌ߲߫. 

ߞߵߊ߬ ߕߘߍ߬ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߫ ߕߘߍ߬ ߦߋ߫ ߡߊ߲߬ߘߋ߲߫ ߝߊ߰ߡߊ߬ߦߊ ߟߊߘߍ߰ ߞߟߍ ߟߊ߫߸ ߗߐ߬ߡߐ߫ ߡߏ߬ߙߌ߬ߝߌ߲߬ߖߊ߲߫ ߖߓߊ߬ߕߋ߫ ߟߋ߬ ߕߘߍ߬ ߦߴߏ߬ ߓߟߏ߫ ߊ߬ ߟߊߟߌ߯ߟߌ ߘߊߞߘߐ߫. ߣߌ߫ ߡߐ߰ ߘߴߊ߬ ߛߐ߬ߘߐ߲߫ ߞߵߊ߬ ߟߊߓߐ߫ ߞߎߡߊ߫ ߝߍ߬߸ ߝߊ߬ߙߊ߲߬ߛߌ߫ ߣߵߊ߬ ߢߌߣߌ߲߫ ߠߊ ߕߎ߬ߙߋ ߝߍ߬ ߞߴߊ߬ ߦߴߊ߬ ߘߋ߲ߞߍ߫ ߖߊ߰ߥߎ߬ߟߋ߲߬ ߞߙߊߡߐ ߕߎ߬ߙߋ ߗߋ߫ ߊ߬ߟߎ߫ ߝߍ߬ ߝߊ߬ߙߊ߲߬ߛߌ߫߸ ߊ߬ߟߌ߬ߡߊߡߌ߲߫ ߞߵߊ߬ ߦߋ߫ ߞߙߊ߬ߡߐ ߡߊߞߟߌߣߍ߲߫ ߦߋ߫ ߞߍ߫ ߟߴߊ߬ ߞߎ߲߬ߡߊߕߎ߰ ߞߊ߲ ߠߋ߬ ߡߊ߬߸ ߏ߬ ߟߋ ߞߵߊ߬ ߟߐ߬ ߊߡߙߊ߫ ߞߎߦߊߕߍ߫ ߗߋ߫ ߟߊ߫ ߞߙߊ߬ߡߐ ߝߍ߬ ߞߵߏ߬ ߞߴߊ߬ ߛߙߋ ߣߴߊ߬ ߟߊ߫ ߣߊ߰ߡߎ߲߬ ߠߊ߬ߡߌ߬ߘߊ߬ߟߊ ߣߌ߫ ߖߊߘߏ ߟߎ߬ ߘߌ߫ ߞߊ߬ ߥߊ߫ ߝߊ߬ߙߊ߲߬ߛߌ߫. ߊ߬ߟߎ߬ ߞߐߛߊߦߌ ߣߊ߬ߣߍ߲ ߞߊ߬ ߓߐ߫ ߝߊ߬ߙߊ߲߬ߛߌ߫߸ ߊ߬ߟߌ߬ߡߊߡߌ߲߫ ߞߊ߬ ߖߊ߬ߡߊ ߘߟߊߘߍ߰ ߞߴߊ߬ߟߎ߫ ߦߴߊ߬ߟߎ߫ ߘߊ߲߬ߕߍ߰߸ ߛߊ߲߬ߛߊ߲߬ߘߐ߫ ߊߡߙߊ߫ ߕߘߍ߬ ߦߴߊ߬ ߝߍ߬ ߞߊ߬ ߞߟߊߡߊ߫ (ߞߘߊߡߊ߫) ߘߊ߲ߕߍ߯ߟߌ ߟߋ߬ ߞߍ߫ ߖߊ߬ߡߊ ߘߐ߫ ߦߋ߲߬߸ ߞߊ߬ ߞߏ ߞߎ߲߬ߡߊ߬ߝߐ ߣߴߊ߬ ߟߊߗߋ߲߰ߧߊ ߟߎ߬ ߞߍ߫ ߛߊ߫ ߛߏ߬ߝߊ ߟߎ߬ ߞߊߣߊ߬ ߛߌߟߊ߲߫ ߝߊ߬ߙߊ߲߬ߛߌ ߟߎ߬ ߢߍ߫ ߞߟߊߘߊ ߟߎ߬ ߘߐ߫ ߞߍ߬ߣߍ، ߞߏ߬ߣߌ߲߬ ߥߏߦߌߞߊ߫߹ ߞߙߊ߬ߡߐ ߞߵߊ߬ ߕߋ߬ ߘߊ߲ ߞߊ߲߬ ߞߏ߫ ߕߎ߬ߓߊ߬ߓߎ ߕߴߛߋ߫ ߡߊߣߐ߬ ߟߊ߫ ߢߊ߫ ߛߌ߫ ߡߊ߬. ߏ߬ ߟߋ ߞߍ߫ ߘߊ߫ ߖߊ߬ߡߊߙߌ ߘߌ ߘߌ߫ ߕߎ߬ߙߋ ߓߟߏ߫ ߞߏ߫ ߞߊ߬ ߛߊ߲ߓߏ߲ ߟߐ߬ ߊ߬ ߡߊ߬ ߛߴߊ߬ ߞߊߣߊ߬ ߝߛߏ߬ߝߛߊ ߟߊߘߏ߲߬ ߖߊ߬ߡߊ ߘߐ߫.ߞߎߡߘߊ ߣߌ߲߬ ߦߋ߫ ߞߙߊ߬ߡߐ߯ ߛߟߏ߬ߡߊ߰ߣߊ߫ ߞߊ߲ߕߍ߫ ߟߊ߫ ߞߊ߬ߝߊ ߘߏ߫ ߘߐ߫ ߞߏ߫ "ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߐ߬ߝߐ": ߊ߬ ߦߋ߫ ߖߋ߬ߟߌ߫ ߛߌߦߊߡߊ߲߫ ߠߎ߫ ߟߊ߫ "ߛߊ߭ߡߏ߬ߙߌ߫ ߝߛߊ" ߘߐ߫߸ ߦߏ߫ "ߒߝߵߊ߬ߟߌ߫ ߝߊߙߊ߲ߥߊߟߌߦߊ߫ ߞߊ߬ߡߌ߬ߛߐ߫، ߝߘߊߡߊ߫ ߓߊ߰ߓߎ߫ ߞߐ߲ߘߍ߫: ߊ߬ ߦߋ߫ ߓߊߕߍ߫ ߘߐ߬ߝߐ ߝߣߊ߫ ߘߐ߫، ߊ߬ ߣߌ߫ ߕߎ߬ߡߊ߬ߘߐ߫  ߞߊ߯ߓߊ߫ ߘߐ߬ ߝߣߊ߫. 

ߛߊ߭ߡߏ߬ߙߌ߫ ߞߍߣߍ߲ ߓߊߕߍ߫ ߡߏߙߌ߫ ߞߊߝߏ ߟߊߡߌߣߌ߲߫ ߞߊߝߏ ߟߎ߬ ߡߞߊߘߌ ߣߴߊ߬ ߟߐ߬ߘߎ߰ ߟߊ߬ߥߙߊ ߞߊ߲߬߸ ߛߋ߫ ߞߍߣߍ߲ ߖߏ߬ߡߊ߫ ߖߋ߬ߟߌ߬ߓߊ߬ߞߘߐ ߘߟߊ߫߸ ߏ߬ ߞߵߊ߬ ߕߘߍ߬ ߖߋ߬ߟߌ߬ߞߍ߫ (ߊ߲߬ߛߎߡߊߣߊ߬ ߞߎߦߊߕߍ߫) ߕߘߍ߬ ߦߋ߫ ߛߊ߬ߡߏ߬ߙߌ߬ ߞߟߍ ߏ߬ ߘߐ߫، ߏ߬ ߟߋ ߞߊ߬ ߛߊ߬ߡߘߎ߬ߜߍ߫ ߘߌ߬ߢߍ߬ߟߊ߬ߢߌߣߌ߲߫ ߞߴߊ߬ ߦߴߊ߬ ߕߏ߫ ߊ߬ߟߋ߬ ߦߋ߫ ߞߎߡߊ ߊ߬ ߓߘߊߡߐ ߟߎ߬ ߢߍ߫߸ ߊ߬ ߥߊ߫ ߘߴߊ߬ ߦߌ߬ߘߵߊ߬ ߓߘߊߡߐ ߟߎ߬ ߟߊ߫ ߞߴߊ߬ߟߎ߬ ߦߋ߫ ߘߌ߬ߢߍ߫ ߖߐߡߌ߲ ߡߊ߬ ߕߎ߬ߙߋ ߢߍ߫߸ ߞߏ߫ ߓߊߏ߬ ߏ߬ ߟߋ ߦߋ߫ ߓߐߒߘߊ ߘߌ߫. ߞߏ߫ ߓߊߏ߬ ߊ߬ߟߎ߬ ߦߋ߫ ߥߊ߫ ߟߊ߫ ߣߍ߰ߟߊ߬ߡߌ߲ ߕߊ߬ ߟߊ߫ ߞߏߟߏ߲ߞߊߟߊ߲߫ ߡߍ߲ ߘߐ߫߸ ߏ߬ ߡߌ߬ߣߊ߬ ߘߊ߫ ߛߐ߰ߡߊ߬ߘߊ߫ ߞߋߟߋ߲߫ ߠߋ߬ ߟߊ߫. ߏ߬ ߟߋ ߞߵߏ߬ ߟߎ߫ ߔߏ߬ߘߏ߲߬ߞߌ߫ ߏ߬ ߟߏ߲ ߥߊ߬ߥߎߟߋ ߡߊ߬. 

ߞߡߍ߬ߓߙߋߡߊ߫ ߕߎ߬ߙߋ߫ ߗߋߣߍ߲ ߊ߬ ߞߘߐ߬ߞߍ߫ ߓߟߏ߫ ߞߊ߲ߞߊ߲߫ ߘߟߊߛߌ߰ ߞߊ߲ ߡߊ߬߸ ߊ߬ߟߎ߫ ߣߊ߬ ߘߊ߫ ߛߏ ߡߌߣߌ߲߫ ߞߘߍߜߍ߫. ߞߊ߬ ߞߊߙߏ߫ ߛߊ߬ߓߊ߫ ߕߊ߬ߡߌ߲߬ ߡߐ߰ ߕߍ߫ ߘߏ߲߬߸ ߡߐ߰ ߕߍ߫ ߓߐ߫، ߊ߬ߟߋ߬ ߖߋ߬ߟߌ߫ ߊ߲߬ߛߎ߬ߡߊ߬ߣߊ߫ ߞߋߟߋ߲ ߠߋ߬ ߥߟߌ߬ ߘߊ߫ ߞߊ߬ ߓߐ߫ ߞߊ߲ߞߊ߲߫ ߛߏ ߞߣߐ߫ ߞߊ߬ ߥߊ߫ ߞߎߡߊ߫ ߞߡߍ߬ߓߙߋߡߊ߫ ߢߍ߫ ߞߏ߫ ߣߴߊ߬ ߡߊ߫ ߘߊ߮ ߟߊߥߟߌ߬ ߞߊ߲ߞߊ߲߫ ߘߟߊ߫ ߞߴߊ߬ ߓߊ߲߫ ߕߐ ߟߋ߬ ߦߋ߫ ߛߏ߫ ߞߣߐߡߐ ߟߎ߬ ߝߊ߰ ߟߊ߫. ߗߡߍ߬ߓߙߋߡߊ߫ ߞߵߊ߬ ߦߌ߬ߘߊ߬ ߞߏ߫ ߋ߫ ߖߋ߬ߟߌ߫ ()߸ ߞߊ߲ߞߊ߲߫ ߞߟߍ߬ ߟߐ߯ ߓߊ߯ ߞߍ߫ ߒߠߋ ߟߊ߫ ߛߊ߫ ߓߌ߬ ߘߴߊ߬ߟߎ߫ ߞߟߍ߬؟ ߖߌ߲߬ ߕߍ߫ ߛߏ ߡߍ߲ ߡߊ߬ ߝߏ߫ ߓߊ߰ߣߍ߲߬ ߛߊ߲ߛߊ߲. ߏ߬ ߝߣߊ߫ ߞߵߊ߬ ߖߋ߬ߓߌ߬ ߞߏ߫ ߊ߬ߟߎ߫ ߝߊ߰ ߕߴߌ ߘߐ߫ ߡߊ߬ߙߌ߬ߝߊ߬ ߘߋ߬߸ ߞߏ߬ߣߌ߲߬ ߞߐ߲ߞߐ ߟߋ߬ ߦߋ߫ ߝߊ߰ߟߌ ߞߊ߲߬. ߏ߬ ߟߋ ߞߍ߫ ߘߊ߫ ߞߊ߲ߞߊ߲߫ ߞߍ ߘߌ߫ ߞߊ߬ ߘߍ߭ߡߌ߲߬ ߛߊ߭ߡߏ߬ߙߌ߬ ߢߍ߫. 

ߒ߬ߞߊ߬ ߊ߬ ߕߍ߫ ߘߋ߬ ߞߏ߫ ߖߋ߬ߟߌ ߟߎ߬ ߟߋ߬ ߘߐߙߐ߲߫ ߕߘߍ߬ ߦߋ߫ ߡߊ߲߬ߛߊ ߟߎ߬ ߟߊߟߌ߯ ߟߊ߫߸ ߊ߬ߟߎ ߣߌ߫ ߡߊ߲߬ߘߋ߲߬ߡߏߙߌ ߟߎ߬ ߣߌ߫ ߟߊ߲߬ߔߊ߯ߛߌ ߟߎ߬ ߟߋ߬ ߕߘߍ߬ ߦߋ߫ ߛߏ߯ߙߏ߫ ߞߊ߬ ߞߍ߫ ߟߊ߬ߟߌ߰ߟߌ߬ߟߊ ߟߎ߬ ߘߌ߫. 

 ߞߋߟߦߊ ߟߎ߬ 
ߣߊߙߋߡߊ߲߰ ߞߋߕߊ߬ ߟߊ߫ ߛߊ߬ߦߊ ߞߐ ߟߋ߬ ߘߐ߫߸ ߘߊ߲߬ߞߊ߬ߙߊ߲߬ߕߎߡߊ߫ ߞߋߕߊ߬ ߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫. ߞߊ߬ ߓߍ߲߬ ߛߏ߰ߟߏ߲߬ߖߘߊ߫ ߖߌߕߋ ߢߊߛߌߟߊ߲ߢߍ ߡߊ߬߸ ߏ߬ ߞߊ߬ ߓߟߊ߫ ߝߊ߬ߛߍ߬ߞߍ߫ ߟߊ߫ ߣߊ߭ߣߊ߬ߕߙߌߓߊ߲߫ ߞߊ߲߬ ߞߴߏ߬ ߦߋ߫ ߥߴߏ߬ ߡߊߟߐ߬ ߛߎߡߊߥߙߏ߫ ߞߊ߲ߕߍ߫ ߟߊ߫ ߞߴߊ߬ ߦߴߊ߬ ߘߐߞߍ߫ ߝߊ߰ ߛߴߊ߬ ߞߊߣߊ߬ ߡߊ߲߬ߘߋ߲߫ ߞߏߕߌ߯ߦߊ߫. 

ߛߎߡߊߥߙߏ߫ ߝߣߊ߫ ߞߵߊ߬ ߓߟߏߞߍ߫ ߣߊ߭ߣߊ߬ߕߙߌߓߊ߲߫ ߠߴߊ߬ ߡߛߏ߬ߦߊ ߟߊ߫ ߝߛߊߦߌ߫߸ ߞߊ߬ ߓߊ߲߫ ߞߊ߬ ߝߊ߭ߛߍ߬ߞߍ߫ ߝߣߊ߫ ߡߌ߬ߘߊ߫ ߞߵߏ߬ ߟߊߘߊ߬ߙߏ߬߸ ߞߊ߬ ߓߊ߲߫ ߞߊ߬ ߣߊ߬ ߡߊ߲߬ߘߋ߲߫ ߞߍ߬ߟߍ߫ ߞߵߊ߬ ߞߐ߲ߛߐ߲ߧߊ߫. 

ߞߋߟߦߊ ߘߊߞߎ߲ ߣߌ߲߬ ߞߎߡߊ ߛߌߦߊߦߊ߫ ߞߎ߲߫ ߕߍ߫߸ ߓߊߏ߬ ߢߡߊ߬ߞߟߊ ߟߎ߬ ߞߍ ߞߊ߬ ߖߋ߬ߕߌ ߟߎ߬ ߣߌ߫ ߟߊ߲߬ߔߊ߯ߛߌ ߟߎ߬ ߟߊ߫ ߞߋߟߦߊ ߟߎ߬ ߞߍ߫߸ ߏ߬ ߦߋ߫ ߡߊ߲߬ߘߋ߲߫ ߝߊ߲߬ߓߍ߰ߞߏ ߟߋ߬ ߘߌ߫߸ ߡߛߏ߬ ߢߌߣߌ߲ ߠߎ߬ ߣߌ߫ ߟߊ߬ߘߍ߬ ߡߊ߬ߞߟߌ ߟߎ߬ ߣߴߊ߬ߟߎ߫ ߢߐ߲߰ߘߐ ߟߎ߬.

 ߖߊߘߏߦߊ 
ߣߊ߭ߣߊ߬ߕߙߌߓߊ߲߫ ߛߊ߲߬ ߁߈ ߠߋ߬ ߘߌ߫ ߘߊ߫ ߛߎߡߊߥߙߏ߫ ߛߊ߲߬ ߇߀ ߣߌ߫ ߞߐ ߡߊ߬ ߝߘߎ ߟߊ߫߸ ߏ߬ ߘߏ߲߬ ߜߟߍ߬ߦߊ߬ ߘߊ߫ ߟߋ߬ ߣߊ߭ߣߊ߬ ߡߊ߬ ߞߏߛߓߍ߫: ߓߊߏ߬ ߛߏ߲߬ߖߘߊ߬ ߡߍ߲ ߕߘߍ߬ ߦߴߊ߬ߟߋ߬ ߟߊߝߛߊ߬ߓߊ߮ ߘߌ߫ ߓߊߘߋ߲ߧߊ ߞߣߐ߫߸ ߊ߬ ߞߘߐ߬ߞߍ߫ ߓߘߴߏ߬ ߓߙߌ߬ߓߙߌ߫ ߞߵߊ߬ ߟߥߊ߫ ߢߊߣߌ߲ߡߊߓߏߙߌ ߘߐ߫، ߞߵߏ߬ ߟߊ߫ ߛߎߡߊߥߙߏ߫ ߟߊ߫ ߗߡߐ߬ߓߊ߬ߦߊ ߞߊ߲߬:

 ߏ߬ ߟߋ ߞߏߛߐ߲߬ ߣߊ߭ߣߊ߬ ߕߙߌߓߊ߲߫ ߛߎ߬ߣߎ߲߬ߣߍ߲ ߠߋ߬ ߕߘߍ߬ ߞߎߘߊߦߌ߫. ߓߟߊ߫ ߝߊ߬ߛߍ߬ߞߍ߫ ߞߵߊ߬ ߢߊ ߡߊߖߌ߰ ߏ߬ ߟߋ ߝߍ߬ ߝߎߚߎ߫ ߞߊ߬ ߕߏ߫ ߣߊ߭ߣߊ߬ ߕߙߌߓߊ߲߫ ߠߊߟߌ߫ ߟߊ߫ ߞߏ߫ ߣߴߊ߬ ߡߊ߫ ߞߟߏ߫ ߛߎߡߊߥߙߏ߫ ߡߊ߬߸ ߞߏ߫ ߊ߬ߟߎ߬ ߕߍߣߊ߬ ߢߊ߫ ߛߐ߬ߘߐ߲߬ ߠߊ߫ ߛߏ߬ߛߏ߫ ߡߊ߬ ߢߊ߫ ߛߌ߫ ߡߊ߬߸ ߊ߲ ߘߏ߲߬ ߓߘߊ ߓߘߊ߫ ߓߊ߲߫ ߞߍ߫ ߟߴߊ߬ ߟߊ߫ ߥߙߎߣߍ ߘߌ߫. ߏ߬ ߟߋ ߞߊ߬ ߕߙߌߓߊ߲߫ ߟߐ߬ ߊ߬ ߞߟߏ߫ ߟߊ߫ ߛߎߡߊߥߙߏ߫ ߡߊ߬ ߞߎߓߍ߫߸ ߤߊ߲߯ ߞߊ߬ ߝߍ߬ߙߍ ߛߐ߬ߘߐ߲߬ ߛߎߡߊߥߙߏ߫ ߘߓߊ߬ߙߌ ߡߊ߬.
 ߞߐ߲߫ ߘߏ߲߬ߣߍ߲ ߛߊ߭ߡߏ߬ߙߌ߬ ߟߊ߫ ߟߊ߬ߞߊ߲߬ߘߊ߬ߟߌ ߞߐ߬ߣߐߡߊ߬߸ ߛߊ߬ߡߘߎ߬ߜߍ߫ ߞߊ߬ ߖߋ߬ߟߌ߫ () ߟߋ߬ ߟߐ߬ ߖߊߘߏߦߊ ߟߊ߫ ߦߋ߲߬. ߞߐ߲ߞߊ ߟߎ߬ ߘߏ߲߬ߣߍ߲ ߝߊ߬ߙߊ߲߬ߛߌ߬ ߘߍ߮ ߝߣߊ߫ ߘߐ߫߸ ߊ߬ߟߋ ߟߋ߬ ߞߊ߬ ߗߋ ߓߌ߬ߟߊ߫ ߊ߬ߟߌ߬ߡߊߡߌ߲߫ ߡߊ߬ ߞߏ߫ ߊ߬ߟߎ߫ ߓߘߊ߫ ߖߊ߲߬ߝߊ ߞߍ߫߸ ߏ߬ ߞߍ ߏ߬ ߝߣߊ߫ ߞߊ߬ ߡߐ߱ ߟߎ߬ ߟߊߥߟߌ߬ ߞߐ߲߫ ߞߟߍ߬ ߞߊ߲ ߡߊ߬.
 ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ߫ ߝߍ߬߸ ߤߊߟߌ߬ ߛߋߞߎ߫ ߕߎߙߋ߫ ߕߟߋ ߘߐ߫ ߌߞߘߐ߫ ߣߌ߲߬߸ ߖߋ߬ߟߌ ߘߏ߫ ߟߎ߫ ߕߘߍ߬ ߦߋ߫ ߡߊߝߌ߲߬ ߠߴߊ߬ ߟߊ߫ ߖߊߘߏߦߊ ߟߊ߫. ߏ߬ ߟߊߒߡߊ ߘߏ߫ ߟߋ߬ ߦߋ߫ (ߖߋ߬ߟߌ߫) ߟߊ߲߬ߝߌ߬ߦߊ߬ ߞߎߦߊߕߍ߫ (ߒߝߊ߬ ߛߙߊ) ߘߌ߫. ߓߊߏ߬ ߞߊ߲ߞߊ߲ߞߊ ߟߎ߬ ߕߘߍ߬ ߦߴߏ߬ ߖߌ߰ ߟߊ߫ ߛߋߞߎ߬ ߕߎ߬ߙߋ ߟߊ߫ ߊ߲ߛߊ߲ ߠߋ߬ ߘߌ߫߸ ߊ߬ ߓߊ߯ ߞߍ߫ ߕߍ߮ ߡߍ߲ ߘߐ߫߸ ߛߋߞߎ߬ ߕߍ߫ ߡߊߝߐ߫ ߟߊ߫ ߦߋ߲߬. ߏ߬ ߕߎ߬ߢߊ߬ߦߊ ߣߴߊ߬ ߥߎߦߊߦߊ ߕߴߛߋ߫ ߟߊߜߍ߫ ߟߊ߫ ߡߐ߰ ߛߌ߫ ߓߟߏ߫߸ ߓߊߏ߬ ߛߙߊ ߣߴߊ߬ ߟߊ߫ ߝߊ߬ߥߏ߬ߟߊ߬ߓߐ ߞߍ߫ ߢߊ ߛߋߞߎ߬ ߕߋߙߌ ߘߌ߫ ߕߋߙߌ ߘߌ߫߸ ߏ߬ ߘߌ߫ ߛߴߊ߬ ߟߊߛߙߋߦߊ߫ ߟߊ߫. ߏ߬ ߕߍ߰ߣߍ߲ ߞߊ߬ ߓߐ߫ ߊ߬ ߟߊ߫߸ ߛߋߞߎ߬ ߞߊ߬ ߞߊ߲ߞߊ߲߫ ߟߐ߬ ߛߙߊ ߟߊߓߍ߲߬ ߠߊ߫. ߒߠߋ ߞߏ߬ߣߌ߲ ߞߊ߬ ߡߍ߲ ߟߐ߲߫߸ ߡߊ߲߬ߛߊ ߕߍ߫ ߖߊ߬ߡߊ ߟߐ߬ ߡߐ߰ ߛߌ߫ ߟߊߓߍ߲߬ ߠߊ߫ ߖߡߊ߬ߣߊ ߞߣߐ߫ ߝߴߊ߬ ߡߐ߰ߘߐ߬ߜߍ ߟߎ߬. ߌߞߐߕߎ߲߯ ߛߋߞߎ߬ ߟߊ߫ ߛߊ߬ߦߊ ߞߐ ߘߐ߫߸ ߟߊ߲߬ߛߊ߬ߣߊ߫ ߞߐ߲ߕߍ߬ ߞߊ߬ ߛߙߊ ߟߊ߫ ߟߎ ߟߐ߬، ߞߊ߬ ߓߊ߲߫ ߞߵߊ߬ ߘߊ ߡߊߖߌ߰ ߊ߬ ߕߟߏ߫ ߞߘߐ߫ ߖߊ߬ߡߊ ߘߐ߫ ߓߍ߯ ߢߣߊ߫. ߏ߬ ߟߎ߬ ߦߋ߫ ߘߊ߰ߟߎ ߟߎ߫ ߟߋ߬ ߘߌ߫ ߡߍ߲ ߠߎ߬ ߘߴߊ߬ ߦߌ߬ߘߊ߬ ߞߏ߫ ߡߊ߲߬ߘߋ߲߫ ߢߙߊ ߟߎ߬ ߦߋ߫ ߓߊ߯ߙߊ߫ ߟߊ߫ ߡߊ߲߬ߛߊ ߟߎ߬ ߟߋ߬ ߢߍ߫߸ ߊ߬ ߣߴߊ߬ߟߎ߫ ߞߵߊ߬ߟߎ߫ ߟߐ߬ߘߎ߮ ߝߊ߫ ߝߊ߬ߛߏ ߟߊߛߓߊ߬ߕߌ ߘߐ߫.

 ߞߟߍ߬ߓߊ߲ ߣߌ߫ ߖߐ߮ ߟߐ߬ߞߎ 
ߡߊ߲߬ߘߋ߲߫ ߟߊ߲߬ߘߊ ߘߐ߫ ߞߊ߬ߦߌ߯ ߞߘߐ߬ߞߘߐ߬ߡߊ߲߫߸ ߣߌ߫ ߡߌ߬ߙߌ߲߬ߘߌ ߟߎ߬ ߝߐ߫ ߘߊ߫ ߢߐ߲߮ ߞߐ߫߸ ߖߋ߬ߟߌ ߟߎ߬ ߘߌ߫ ߞߎߡߊ߫ ߞߙߎ߫ ߝߌ߬ߟߊ ߏ߬ ߟߎ߬ ߕߍ߫ ߞߵߊ߬ߟߎ߫ ߟߊ߫ ߘߐ߬ߝߐ ߟߎ߬ ߝߐ߫ ߘߊߞߎ߲ ߏ߬ ߘߐ߫ ߦߋ߲߬. ߤߊ߲߯ ߞߙߎ߫ ߝߌ߬ߟߊ ߓߍ߯ ߝߎ߲ߘߌ ߘߌ߫ ߖߌ߰ ߞߵߏ߬ ߞߍ߫ ߞߍ߬ߟߍ ߓߌ߬ߟߊ߬ߣߍ߲ ߘߌ߫ ߖߋ߬ߟߌ ߟߎ߬ ߢߍ߫. ߊ߬ߟߎ߬ ߘߌ߫ ߓߊ߲߫ ߞߊ߬ ߘߍ߬ ߞߊ߬ ߖߋ߬ߟߌ ߟߎ߬ ߟߊߓߌ߬ߟߊ߬ ߓߌߦߊ߲߫ ߞߙߎ ߟߎ߬ ߟߊ߫. 

ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ߫ ߝߍ߬ ߡߊ߬ߟߌ ߣߌ߫ ߓߙߎߞߌߣߊ߫ ߝߊ߬ߛߏ߫ ߟߎ߫ ߟߊ߫ ߞߍ߬ߟߍ ߡߍ߲ ߞߍ߫ ߘߊ߫ ߓߐߕߏ߲߫ ߝߍ߬ () ߟߊ߫߸ ߛߋߞߎ߬ ߕߎ߬ߙߋ ߞߊ߬ ߛߏ߬ߙߌ߬ ߞߊ߲ߖߊ߬ ߞߎߦߊߕߍ߫ ߟߋ߬ ߗߋ߫ ߞߍ߬ߟߍ ߏ߬ ߓߊ߲߫ ߞߊ߲ ߡߊ߬߸ ߏ߬ ߟߎ߬ ߥߊ߫ ߘߊ߫ ߞߍ߬ߟߍ ߏ߬ ߡߊ߲߬ߘߋ߲߬ ߞߟߍߓߊ߲ ߠߋ߬ ߞߍ߫߸ ߞߍ߬ߟߍ ߏ߬ ߓߊ߲߫ ߘߊ߫ ߝߏ߫ ߞߵߊ߬ ߞߍ߫ ߕߋߙߌߦߊ ߘߴߊ߬ߟߎ߫ ߕߍ߫.ߞߎߡߊ ߢߌ߲߬ ߦߋ߫ ߖߌ߬ߣߍ߫ ߘߐ߬ߝߐ ߘߏ߫ ߟߋ߬ ߘߌ߫، ߡߍ߲ ߦߋ߫ ߖߋ߬ߟߌ ߟߎ߬ ߟߐ߬ߘߎ߮ ߝߊߙߊ߲ߝߊ߯ߛߌ߫ ߥߎߢߊ߲ߓߍ߲ ߠߎ߬ ߟߊ߫ ߛߐ߲߬ 
 ߝߊߘߌ߲ߧߊ 
ߖߋ߬ߟߌ ߟߎ߬ ߦߋ߫ ߡߐ߰ ߝߊߘߌ߲ ߠߎ߬ ߟߋ߬ ߘߌ߫ ߡߊ߲߬ߘߋ߲߫ ߘߎ߯ߞߟߏ ߞߊ߲߬߸ ߓߊߏ߬ ߖߋ߬ߟߌ߫ ߛߌߦߊߡߊ߲߫ ߠߎ߫ ߓߘߴߊ߬ߟߎ߫ ߣߌ ߘߏ߲߬ ߊ߬ߟߎ߫ ߖߋ߬ߕߌ ߟߎ߬ ߟߊ߫ ߘߊ ߟߊ߫ ߞߊ߬ ߓߍ߲߬ ߛߙߊߕߌ ߟߎ߬ ߡߊ߬߸ ߥߊߟߢߌߡߊߟߐ߲ ߠߎ߬ ߡߊ߬߸ ߊ߬ ߣߌ߫ ߤߊߟߌ߬ ߕߐ߯ ߢߌߣߌ߲ ߜߊ߲߯ߛߊ߲ ߞߏߛߐ߲߬߸ ߡߍ߲ ߠߎ߬ ߘߏ߲߰ߣߍ߲߬ ߕߍ߫ ߟߊ߲߬ߔߊ߯ߛߌ ߟߎ߬ ߟߊ߫ ߡߊ߲߬ߘߋ߲߫ ߝߊ߲߬ ߛߌ߫ ߘߐ߫: 

 ߣߌ߫ ߡߐ߰ ߘߴߊ߬ ߛߐ߬ߘߐ߲߫ ߞߵߊ߬ ߟߊߓߐ߫ ߞߎߡߊ߫ ߝߍ߬߸ ߡߌߛߊ߬ߙߋ߲ ߡߍ߲ ߠߎ߬ ߛߌ߰ߣߍ߲߫ ߦߋ߫ ߊߡߊ߯ߣߊ߫ ߖߡߊ߬ߣߊ ߘߐ߫ ߞߎ߬ߡߊ߲߰ߠߊ߫، ߏ߬ ߟߎ߫ ߓߋ߲ߓߊ߫ ߡߍ߲ ߕߐ߯ ߕߘߍ߬ ߦߋ߫ ߞߏ߫ ߞߎ߬ߡߊ߲߬ߖߊ߲߫߸ ߏ߬ ߟߊ߫ ߖߋ߬ߟߌ߬ߞߍ߫ (... ߞߎߦߊߕߍ߫) ߟߋ߬ ߢߣߊߡߊ ߞߵߊ߬ ߟߊ߫ ߛߊ߬ߙߌ ߘߐ߫ ߞߎ߬ߡߊ߲߬ߖߊ߲߫ ߝߍ߬ ߞߏ߫ ߓߊߏ߬ ߊ߬ߟߋ ߞߵߊ߬ ߝߐ߫ ߟߋ߬ ߞߴߊ߬ ߕߍ߫ ߗߍ߬ ߜߘߍ߫ ߡߊߕߐ߯ ߟߴߏ߬ ߞߐ߫. ߏ߬ ߟߋ ߦߴߊ߬ ߞߍ߫ ߟߊ߫ ߏ߬ ߓߐ߲ߛߐ߲ ߠߎ߬ ߦߋ߫ ߓߏ߲߬ߧߊ ߣߌ߫ ߜߟߌߦߊ ߛߎ߮ ߓߍ߯ ߘߏ߫ ߘߐ߫ ߡߌ߬ߛߊ߬ߙߋ߲߬ߠߊ߬ߞߊ ߏ߬ ߟߎ߬ ߓߟߏ߫߸ ߞߏ߫ ߓߊߏ߬ ߊ߬ߟߎ߫ ߞߊ߬ ߛߊ߬ߦߊ ߞߊ߬ߣߌ߲߫ ߊ߬ߟߎ ߟߋ߬ ߝߍ߬߸ ߊ߬ߟߎ߫ ߕߊ߬ߣߊ ߕߍ߫ ߕߌߢߍ߫ ߟߊ߫ ߡߎ߰ߡߍ߫.ߞߎߡߊ ߣߌ߲߬ ߦߋ߫ ߞߙߎ߬ߛߊ߫ (ߊߡߊ߯ߣߊ߫) ߘߐ߬ߝߐ ߘߏ߫ ߟߋ߬ ߘߌ߫߸ ߊ߬ ߜߋ߲ߜߋ߲߫ ߞߎ߬ߡߊ߲߰ߠߊ߫ ߛߏ ߘߐ߬ߝߐ، ߊ߬ ߓߘߊ߫ ߘߐߞߊ߬ߙߊ߲߫ ߒ ߠߋ ߖߍ߬ߘߍ ߢߣߊ߫ ߛߎ߬ߢߊ߬ ߛߌߦߊߡߊ߲߫.
 ߊߟߌ߬ߡߊߡߌ߲߫ ߛߊ߭ߡߏ߬ߙߌ߬ ߣߴߊ߬ ߟߊ߫ ߞߍ߬ߟߍ ߘߛߍߣߍ߲ ߘߊߦߌ߫ ߞߊ߬ߓߊ ߟߊ߫ ߞߊ߯ߓߊ߫ ߣߌ߫ ߝߌ߯ߙߊ߫ ߖߌ߭ ߞߣߐ߫߸ ߞߊ߬ ߓߍ߲߬ ߘߌߦߌ ߟߊ߫ ߝߊߘߌ߲ߧߊ߫ ߞߍߣߍ߲ ߏ߬ ߡߊ߬ ߊ߬ ߣߌ߫ ߕߎ߬ߡߊ߬ߘߐ߫ ߊ߬ߟߋ ߕߘߍ߬ ߦߋ߫ ߞߡߍ߬ߓߙߋߡߊ߫ ߕߎ߬ߙߋ߫ ߟߊ߫ ߖߋ߬ߟߌ ߟߋ߬ ߘߌ߫߸ ߖߋ߬ߟߌ߫ ߊ߬ߙߊ߬ߝߊ߲ ߞߵߊ߬ ߘߊ ߝߟߌ߬ ߘߊߦߌ ߥߊߕߐߟߊ ߏ߬ ߞߐ߫ ߕߊ߲߬: «ߣߊ߯ߡߎ߲߬߹ ߊߟߎ߫ ߡߊ߫ ߗߍ߭ ߥߊߕߐ ߦߋ߫؟ ߊߟߎ߫ ߡߊ߫ ߡߏ߬ߛߏ߫ ߜߊ߬ߘߏ߲߬ߠߊ ߘߋ߲ ߥߊߕߐ ߦߋ߫؟ ߊߟߎ߫ ߢߊ߲߯ ߕߍ߫ ߝߋߘߋ߫ ߡߎ߬ߘߎ߫ ߞߊ߬ߓߊ ߣߌ߫ ߞߓߊ߬ߓߌߣߍ߫ ߟߎ߫ ߡߊ߬ߡߊ߬ߙߋ߲ ߥߊߕߐ ߟߊ߫ ߓߊ߬؟ ߞߊ߲߫ ߕߊ߫ ߓߊߟߌ߫ ߞߊ߲ߖߊ߲߫߹ ߊߟߎ߫ ߡߊ߫ ߊߟߌߝߊ߫ ߡߊ߰ߡߘߎ߫ ߣߌ߫ ߖߌߣߊߓߎ߫-ߝߊߘߌߡߊ߫ ߟߎ߫ ߘߋ߲ ߥߊߕߐ ߦߋ߫؟ ߖߌߣߊߓߎ߫-ߝߊߘߌߡߊ߫ ߡߍ߲ ߡߴߊ߬ ߝߊ߬ ߛߐ߬ߛߐ߫߸ ߊ߬ ߡߴߊ߬ ߗߍ߬ ߛߐ߬ߛߐ߬߹ ߖߌߣߊߓߎ߫-ߝߊߘߌߡߊ߫ ߡߍ߲ ߡߊ߫ ߘߋ߲߫ ߛߌߦߊߡߊ߲߫ ߛߐ߬ߘߐ߲߫ ߝߏ߫ ߘߋ߲ߞߍ߫ ߝߌ߬ߟߊ߬߸ ߏ߬ ߘߏ߲߬ ߓߍ߯ ߞߍ߫ ߘߊ߫ ߡߐ߱ ߘߌ߫: ߋ߯ ߞߙߊ߬ߡߐ߰ ߘߊߦߌ߹ ߌߟߋ߬ ߞߎ߲߬ߓߊ߫ ߟߎ߬ ߕߋ߬ߓߊ߮ ߣߌ߫ ߘߓߊ ߟߎ߬ ߝߙߊߓߊ߮߹ ߌߟߋ߬ ߛߏ߬ߞߍ ߟߎ߬ ߕߌ߱߸ ߌߟߋ߬ ߛߏ߭ ߟߊߕߊ߯ߡߊߓߊ߮߸ ߌߟߋ߬ ߞߐ߲߬ߞߐ߲߫-ߛߊ߬ߘߊ߸ ߖߊ߰ ߞߐ߲߬ߞߐ߲߫ ߦߋ߫ ߞߍ߫ ߟߊ߫ ߗߍ߭ ߘߏ߫ ߞߊ߲ߡߊ߬߸ ߒ߬ߞߵߊ߬ ߢߊ ߓߊ߯ ߓߐ߫ ߜߍ ߘߐ߫ ߞߐ߲߬ߞߐ߲ ߏ߬ ߘߌ߫ ߛߊ߬߸ ߖߊ߰ ߞߙߊ߬ߡߐ߰ ߘߊߦߌ ߟߋ߬ ߦߋ߫ ߞߐ߲߬ߞߐ߲߫ ߛߊ߬ ߘߊ ߘߌ߫؟ ߞߟߍ߬ߓߏߟߏ߲߫ ߞߐ߬ߣߐ߲߬ߘߐ ߞߐ߲߬ߞߐ߲߬ߣߍ߲߫ ߦߋ߫ ߗߍ߭ ߡߍ߲ ߞߊ߲ߡߊ߬߸ ߊ߬ ߢߊ ߓߐߣߍ߲ ߜߍ ߘߐ߫ ߞߐ߲߬ߞߐ߲ ߏ߬ ߛߊ߬ ߘߊ߫߹: ߞߟߍ߬ߓߏ߬ߟߏ߲߫ ߥߐ߯ߙߐ ߘߛߍߣߍ߲ ߦߋ߫ ߗߍ߭ ߡߍ߲ ߠߊ߫ ߞߊ߲ߞߊ߲߫߸ ߞߟߍ߬ߓߏߟߏ߲߫ ߛߓߊ߬ ߟߊߣߍ߲߫ ߕߴߏ߬ ߟߎ߫ ߟߋ߬ ߞߊ߲߬ ߣߌ߲߬ ߞߵߊ߬ ߘߝߊ߫ ߞߟߍ߬ߓߏߟߏ߲߫ ߞߐ߬ߣߐ߲߬ߘߐ߫ ߟߊ߫߸ ߏ߬ ߟߎ߫ ߟߋ߬ ߓߘߊ߫ ߘߛߍ߫ ߞߊ߯ߓߊ߫ ߦߊ߲߬߸ ߞߏ߬ߣߌ߲߬ ߓߌ߬ ߕߊ ߣߌ߲߬ ߡߊ߫ ߝߐ߫ ߟߊ߲߬ߝߌ߬ߦߊ߬ ߘߋ߲ ߗߍ߬ ߥߐߙߐ߲ߥߌ߬ߟߊ ߛߌ߫ ߞߐ߫߹ ߊߟߎ߫ ߡߊ߫ ߞߙߊ߬ߡߐ߰ ߘߊߦߌ ߥߊߕߐ ߦߋ߫߸ ߓߊ߰ ߒߠߋ ߞߋߟߋ߲߫ ߠߋ߬ ߢߊ߫ ߦߴߊ߬ ߟߊ߫ ߓߊ߬؟ ߊߟߎ߫ ߢߊ߲߫ ߕߍ߫ ߛߊ߯ߘߊ߫ ߓߊߟߌ ߥߊߕߐ ߟߊ߫؟ ߒ߬ߓߊ߬ ߊ߬ ߥߊߕߐ߫ ߝߟߍ߫ ߕߟߋ߬ߞߎ߬ߣߊ߬ ߜߍ ߘߐ߫߸ ߛߎ߫ ߕߍ߫߸ ߝߌ߬ߕߙߌ߫ ߕߍ߫….»
 ߒ߬ߓߊ߬ ߞߎߡߊ ߏ߬ ߟߋ ߜߊ߬ ߘߊ߫ ߛߊ߬ߡߘߎ߬ߜߍ߫ ߟߊ߫ ߝߎߚߎ߫߸ ߊ߬ ߞߵߊ߬ ߞߊ߲ߕߏ߫ ߞߏ߫: ߋ߫ ߖߋ߬ߟߌ߬ߞߍ߹ ߌ ߓߘߊ߫ ߞߎߡߊ߫ ߝߋߎ߫߸ ߌ ߓߘߊ߫ ߞߎߡߓߊ߫ ߛߌߦߊߡߊ߲߫ ߝߐ߫, ߞߏ߬ߣߌ߲߬ ߌ ߘߊ ߟߋ߬ ߘߐ߯ߡߊ߲߫ ߣߍ߲߯ߞߍ߫߹ ߊ߬ ߕߏ߫ ߒ ߧߋ߫ ߘߏ߯ߣߍ߲߫ ߝߊ߬ߙߊ߬ ߊ߬ ߟߊ߫: ߛߊ߭ߡߏ߬ߙߌ߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߵߊ߬ ߘߊ ߝߙߊ߫߸ ߖߋ߬ߟߌ߫ ߊ߬ߙߊ߬ߝߊ߲ ߞߵߊ߬ ߝߐ߫ ߞߏ߫ ߤߊߟߌ߬ ߣߴߌ ߞߊ߬ ߒ ߝߊ߰߸ ߒ ߘߴߊ߬ ߝߐ߫ ߓߊߏ߬ ߊ߬ ߞߊ߬ ߗߍ߬ߦߊ ߟߋ߬ ߞߍ߫.

 ߦߟߌߡߊߛߙߋ ߟߎ߬ 
ߦߌߟߡߊ:ߖߋ߬ߟߌ ߟߎ߫
ߦߌߟߡߊ:ߘߐ߲߬ߞߟߌ߬ߟߊ ߓߏ߲߬ߘߊ
ߦߌߟߡߊ:ߘߐ߬ߝߐ
ߦߌߟߡߊ:ߝߐߟߌ߫ ߡߎߙߊ߲
ߦߌߟߡߊ:ߡߊ߲߬ߘߋ߲߫ ߖߋߟߌ
ߦߌߟߡߊ:ߡߊ߲߬ߘߋ߲߫ ߝߊ߰ߡߊ߬ߟߊ